Khutbah Jumat Bahasa Jawa: Dakwah Kanthi Tata Cara kang Wicaksana 
Oleh : Ajie Najmuddin 
Sumber : NU Online 


Penyedia File : www.nderekngaji.com 


Naskah khutbah Jumat Bahasa Jawa ini mengingatkan kita akan anjuran untuk 
saling mengingatkan dalam hal kebaikan. Amar ma'ruf nahi mungkar. Meski 
demikian mengajak orang dalam hal kebaikan atau berdakwah, perlu diimbangi 
dengan cara yang baik dan santun pula. 

Jamaah shalat Jumat rahimakumullâh 


Sedaya puji namung kagunganipun Allah swt, ingkang maringi kita kanugerahan 
gesang wonten ing dunya. Pramila, mangga tansah kita syukuri anugerah menika, 
kanthi nindhaake perintah lan ningkataken takwa kita dhateng Gusti. 


Nindaake perintahe Gusti, salah setunggale kita dipun perintah supados tansah 
ajak-ajak lan padha ngelingake ing dalem perkara kang bener miturut agama 
Islam. Dawuhipun Gusti Allah swt wonten ing Surah Al Asr ayat 3: 

Dawuhipun Allah ta'ala wonten ing ayat sanese: 

Artosipun: "Ngajako sira (Muhammad) marang dalane Pengeran ira, kelawan 
hikmah lan pitutur kang bagus. Ladenana bantahane wong-wong kang padha 
bantah sarana cara kang bagus... " (QS An-Nahl : 125) 


Ma'asyiral muslimin rahimakumullah 


Ayat-ayat ingkang kasebat kala wau, ngemutaken kita sedaya saking salah 
setunggale perintah Gusti, supados kita padha ajak-ajak ing dalem kesahenan. 
Ajak-ajak ing dalem kesahenan utawi dalan kang leres miturut agama, dipun kenal 
kanthi istilah dakwah. 


Tembung Dakwah asalipun saking lafadh daʻâ - yad“Q ingkang saget dipun maknani 
ajak-ajak tiyang utawi masyarakat supados iman dhateng Allah lan ugi syariat 
ingkang dipun ajaraken Kanjeng Nabi Muhamamad saw. Dakwah dipun anjuraken 
ing agama Islam, minangka wujudake perintah utawi prinsip amar ma'ruf nahi 
(ʻanil) mungkar. 


Umat Islam dipun perintah supados nyebarake perkara kang sahe (ma'ruf) lan 
mboten angsal mendel menawi mangertosi perkara ingkang awon utawi 
kemungkaran. Ananging, ing dalem dakwah menika, kedah dilampahi kanthi cara 
kang wicaksana lan santun. 


Tiyang utawi umat ingkang ngelampahi perintah amar ma'ruf nahi (“anil) mungkar 
mekaten dipuji kalian Allah ta'ala. Dawuhipun Allah ta'ala wonten ing Surat Ali 
Imran ayat 110: 

Artosipun: "Sira kabeh iku luwih bagus-baguse kang dilahirake marang manungsa. 
Sebab sira kabeh iku padha amar ma'ruf nahi munkar lan padha iman marang 
Allah..." 


Ma'asyiral muslimin rahimakumullah 


Wonten keterangan tambahan ing kitab Tanbihul Ghafilin, ingkang ditujuaken 
dhateng para pendakwah. Lima (5) perkawis kangge cekelane para pendakwah. 
Setunggal. Dakwah kedah didasari kanthi ilmu. Nomer kalih, Tiyang ingkang 
dakwah kedah diniati ngagungake perintahe Allah lan mulyaake agamane Allah. 
Aja nganti, duwe tujuan kanggo mbelani nafsune. 


Kaping tiga, kudu welas asih marang wongkang diajak, kanthi alus lan demen, ora 
kena tumindak utawa guneman kasar. Kaping papat, kudu sabar lan aris. Lan 
terakhir, kudu ngelakoni apa kang diperintahake. 


Mekaten, keterangan babagan perintah lan tata carane ing dalem amar ma'ruf 
nahi mungkar utawi dakwah. Mugi-mugi kita sedaya, dipun paringi kekiyatan 
saking Allah ta'ala, supados saget dados umat kang padha ngelingke ing dalem 
kesahenan. Lan kita saget nindhaake ajaran agama kanthi istigamah. Amin ya 
Rabbal Alamin. 

